**Forskrift om gebyr for feiing og tilsyn med fyringsanlegg, Giske kommune, Møre og Romsdal**

Heimel: Fastsett av Giske kommunestyre dd. mm. 2019 med heimel i lov 14. juni 2002 nr. 20 om vern mot brann, eksplosjon og ulykker med farleg stoff og om brannvesenet sine redningsoppgåver (brann- og eksplosjonsvernlova) § 28 og forskrift 17. desember 2015 nr. 1710 om brannførebygging § 17.

**§ 1. Føremål**

**Føremålet med forskrifta er å regulere gjennomføring av feiing og tilsyn av fyringsanlegg i Giske kommune, slik at sannsynet for at brann skal oppstå i fyringsanlegg og røykløp, vert redusert så mykje som mogleg.**

**Forskrifta skal vidare gi kommunen grunnlag for å dekkje sine utgifter i samband med gjennomføring av lovpålagt feiing og tilsyn med fyringsanlegg i samsvar til brann- og eksplosjonsvernlova § 11 første ledd bokstav h. Tenesta skal prisast i tråd med sjølvkostprinsippet.**

**§ 2. Verkeområde**

Forskrifta gjeld feiing og tilsyn av alle byggverk med fyringsanlegg i Giske kommune, i samsvar med forskrift om brannførebygging.

Giske kommune har for tida delegert myndigheita for feie- og tilsynstenesta til Ålesund Brannvesen KF, som står ansvarleg for at pliktene til kommunen blir overhaldne.

**§ 3. Definisjonar**

**I denne forskrifta tyder:**

1. **Eigedom: Fast eigedom definert med eit eiget gards- og bruksnummer, festenummer og/eller seksjonsnummer i matrikkelen. Seksjon etablert i samsvar med lovgjevinga om eigarseksjonar tel som sjølvstendig eigedom.**
2. **Eigar: Den som har heimel i grunnboka hjå byggverk som er omfatta av feie- og tilsynsordninga.**
3. **Byggverk:** **Bygningar, konstruksjonar og anlegg.**
4. **Fritidsbustad: Bygg som er registrert som fritidsbustad i matrikkelen. I tvilstilfelle avgjer kommunen kva som skal tel som fritidsbustad.**
5. Fyringsanlegg: Omfattar eldstad, sentralvarmekjele eller liknande der varme blir produsert ved forbrenning av fast, flytande eller gassformig brensel, inklusive røykkanal og eventuelt matesystem for brensel.
6. Røykkanal: Røykkanal omfattar heile kanalen for røykgass frå fyringseining til utslepp i atmosfæren, og omfattar røykrør frå eldstad til skorstein. Skorstein er den vertikale delen av røykkanalen, og kan innehalda fleire vertikale røykkanalar.
7. **Skorstein: Ein kanal av murverk, betong eller stål til å føre bort røykgass frå fyringsanlegg og tilføre luft for å vedlikehalde forbrenning.**

**§ 4. Gebyr**

Gebyret skal dekkje kommunens utgifter ved levering av feie- og tilsynstenesta.

Det skal innkrevjast gebyr frå eigar av byggverk med eit eller fleire fyringsanlegg, uavhengig av om fyringsanlegget er i regelmessig bruk eller ikkje. For nye byggverk trer gebyrplikta i kraft frå tidspunkt for mellombels bruksløyve.

Gebyret skal vere årleg og gebyrsatsane blir fastsett kvart år av kommunestyret og kjem fram av gebyrregulativet. Gebyrplikten er ikkje knytt opp mot tidspunktet for feiing eller tilsyn.

Gebyret per eigedom blir fastsett etter tal på fyringsanlegg tilknytt dei ulike skorsteinstypane som finst på eigedommen. Gebyret blir differensiert etter skorsteinstype.

Dersom det ikkje er køyrbar veg fram til eigedommen kan abonnenten belastast eit tillegg i det ordinære gebyret. Tillegget kjem fram av gebyrregulativet.

Kommunen kan differensiere gebyret for fritidsbustadar.

Særskilt gebyr kan innkrevjast i tilfelle kor feiar etter varsel og ved oppmøte til fastsett tid, ikkje har fått tilfredsstillande tilgang til fyringsanlegget, eller fordi eigar ikkje har vore til stades og/eller ikkje har lagt forholda til rette for tilgang,

Krav på gebyr etter brann- og eksplosjonsvernlovas § 28 er tvangsgrunnlag for utlegg og kan krevjast inn av skatteoppkrevjaren etter reglene for innkrevjing av skatt.

**§ 5. Plikter hjå eigar**

Eigaren av eit byggverk skal melde frå til kommunen når det vert installert nytt eldstad eller gjort andre vesentlege endringar av fyringsanlegget.

Eigaren skal sørgje for at fyringsanlegget verker som forutsett. Dersom det blir oppdaga feil på anlegget, som vesentleg aukar risikoen for brann, skal anlegget stenges for bruk dersom feilen ikkje vert utbetra omgåande.

Etter å ha mottatt eit varsel om feiing og tilsyn, skal eigar sørgje for at feiar har tilfredsstillande tilgang til heile fyringsanlegget og at nødvendig utstyr er tilgjengeleg.

Eigar skal sørgje for sikre og gode arbeidsforhold for feiar. På tak som har ei helling og høgde som gir fare for høge fall, må det monterast standardisert stige eller likeverdig sikring.

Eigar må gi beskjed innan fastsett frist om utsetjing av feiing eller tilsyn. Fristen kjem fram av gebyr­regulativet.

Vidare skal eigarar av bustader og fritidsbustader sørgje for at byggverka har brannalarmanlegg eller ei tilstrekkeleg mengde røykvarslarar. Det skal vere minst éin detektor eller røykvarslar i kvar etasje, som skal dekkje kjøkken, stua, sona utanfor soverom og sone utanfor tekniske rom. Alarmen skal kunne høyrast tydeleg på opphaldsrom og soverom når dørene mellom romma er lukka.

Eigaren skal sørgje for at bustader og fritidsbustader er utstyrt med minst eitt av følgjande sløkkjeutstyr som kan brukast i alle rom:

1. **formfast brannslange med innvendig diameter på minst 10 mm fast tilkopla vassforsyningsnett**
2. **pulverapparat på minst 6 kg med ABC-pulver**
3. **skum- eller vassapparat på minst 9 liter**
4. **skum- eller vassapparat på minst 6 liter med effektivitetsklasse på minst 21A**
5. **annet manuelt sløkkjeutstyr med tilsvarande sløkkjekapasitet.**

Eigaren skal sørgje for at røykvarslarar og manuelt sløkkjeutstyr i bustader og fritidsbustader vert kontrollert ved funksjonsprøve eller ettersyn i samsvar med leverandørens anvisning, og at dei blir haldne ved like slik at de fungerer som føresett.

**§ 6. Plikter hjå kommunen**

Kommunen skal sørgje for feiing av fyringsanlegg etter behov.

Feiinga skal utførast på ein fagleg tilfredsstillande måte, som medfører minst mogleg ulempe for eigar.

Feiaren skal sørgje for at all sot etter feiing blir fjerna og brakt til egna sted.

Kommunen skal sørgje for tilsyn med fyringsanlegg etter behov.

Etter brann eller eksplosjon i eller i tilknyting til fyringsanlegg, skal kommunen sørgje for at det blir ført tilsyn med fyringsanlegget i etterkant.

**§ 7. Gebyrfritak**

Kommunen kan etter skriftleg melding gi fritak frå å betale gebyr.

Gebyrfritak blir gitt dersom fyringsanlegget ikkje er i bruk over tid. Det må være en fysisk skilje mellom eldstad og skorstein/røykkanal. Eit eventuelt fritak vil gjelde frå neste periode. Innbetalt beløp vert ikkje refundert.

Det er eigar, gjennom søknad om gebyrfritak, som er ansvarleg for å underrette kommunen om at fyringsanlegget ikkje lenger er i bruk. Kommunen må godkjenne søknaden før gebyrplikt fall bort.

Eigar skal varsle kommunen omgåande dersom fyringsanlegget vert teke i bruk igjen.

**§ 8. Andre tenester**

Dersom eigar ønsker feiing eller tilsyn utover det som er lovpålagt, til dømes inspeksjon/filming av skorstein, må eigar sjølv ta kontakt med feieseksjonen i Ålesund Brannvesen KF. Ålesund Brannvesen KF fastsett pris på eventuelle tilleggstenester etter sjølvkostprinsippet.

**§ 9. Klage**

Klage på vedtak gjort i medhald av denne forskrift framsetjast skriftleg til Giske kommune. Klagebehandling knytt til gebyr vert gjennomført av kommunen.

Saksbehandlinga ved klager følgjer avgjerda gitt i eller i samsvar med brann- og eksplosjonsvernlova og forvaltningslova.

**§ 10. Handheving og sanksjoner**

Lokalt tilsyn, handheving og sanksjoner skal finne stad i samsvar med kapittel 7 i brann- og eksplosjonsvernlova.

**§ 11. Ikraftsetjing**

Forskrifta tek til å gjelde frå 1. januar 2020.